# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2023. április 26-i ülésére)

### Tárgy: Az Önkormányzat által adományozható elismerésekről szóló önkormányzati rendelet módosítása

Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdése értelmében a helyi önkormányzat képviselő-testülete, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát.

Kiskőrös Város Önkormányzata (a továbbiakban: Önkormányzat) az önkormányzat által adományozható elismerésekről szóló 25/2004. (IX.30.) önkormányzati rendelete szabályozza az önkormányzat által alapított kitüntetésekre, díjakra és elismerésekre vonatkozó rendelkezéseket. A hatályos rendelet értelmében az alábbi elismerések adományozására van lehetőség:

* „Kiskőrös Város Díszpolgára” cím
* „Kiskőrösért” díj
* Szakmai kitüntető díjak
* „Kiskőrösért” emléklap
* „Kiskőrös Város Szolgálatáért”

A rendelet-tervezet értelmében 2023. évtől megalapításra kerül az „Év sportolója” plakett elismerés. A plakett Kiskőrös Városban a tárgyévben végzett kiemelkedő sport tevékenység elismerésére adományozható magyar és külföldi állampolgár részére. Az elismerés adományozásáról a Kulturális, Turisztikai és Sport Bizottság dönt a sportegyesületek és civil szervezetek javaslata alapján. A javaslatokat írásban kell benyújtani és tartalmaznia kell a javasolt személy tárgyévi sport tevékenységének ismertetését. Az elismerésből évente sport szakáganként kettő adományozható. Sportáganként a férfi és női sportág külön szakágnak minősöl.

A fentiek alapján javaslom, hogy a Képviselő-testület az Önkormányzat által adományozható elismerésekről szóló 25/2004. (IX.30.) rendeletét a rendelet-tervezetben foglaltak szerint módosítsa.

**Kiskőrös, 2023. április 18.**

**Domonyi László s.k.,**

**polgármester**

**Kiskőrös Város Önkormányzata**

**Képviselő-testületének**

**.../2023. (...) önkormányzati rendelete**

**az Önkormányzat által adományozható elismerésekről szóló 25/2004. (IX. 30.) önkormányzati rendelet módosításáról**

(tervezet)

Kiskőrös Város Önkormányzata Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

**1. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet bevezető része helyébe a következő rendelkezés lép:

„Kiskőrös Város Önkormányzata Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:”

**2. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet 1. §-a helyébe a következő rendelkezés lép:

**„1. §**

A kitüntetések és díjak, elismerések a következők lehetnek:

*a)* „Kiskőrös Város Díszpolgára” cím

*b)* „Kiskőrösért” díj

*c)* Szakmai kitüntető díjak

*d)* „Kiskőrösért” emléklap

*e)* „Kiskőrös Város Szolgálatáért” emléklap

*f)* „Év sportolója” plakett”

**3. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet a 4/A. §-át megelőzően a következő alcím címmel egészül ki:

**„„Év sportolója” plakett”**

**4. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet a következő 4/A. §-sal egészül ki:

**„4/A. §**

(1) Kiskőrös városban a tárgyévben végzett kiemelkedő sport tevékenység elismerésére magyar és külföldi állampolgár részére „Év sportolója” plakett adományozható.

(2) Az plakett adományozásáról a sportegyesületek és civil szervezetek javaslata alapján a Kulturális, Turisztikai és Sport Bizottság dönt.

(3) Az plakettnek tartalmaznia kell annak a sport szakágnak a megjelölését, amelyben a díjazott sporttevékenységét gyakorolta.

(4) „Év sportolója” plakettből évente sport szakáganként legfeljebb kettő adományozható.

(5) Az „Év sportolója” plakett adományozására tett javaslatot a Kulturális, Turisztikai és Sport Bizottsághoz kell írásban benyújtani 2023. évben április 27. napjáig, azt követően minden év április 1. napjáig. A javaslatnak tartalmaznia kell a javasolt személy tárgyévi sport tevékenységének ismertetését.

(6) A Képviselő-testület következő rendes ülésén az elismerésben részesülők nevei az indoklással ismertetésre kerülnek. Az adományozásról a Polgármesteri Hivatal nyilvántartást vezet.”

**5. §**

Ez a rendelet a kihirdetését követő napon lép hatályba.